**CONTRACT PENTRU ATRIBUIREA BURSELOR SPECIALE PENTRU**

**ACTIVITATEA ŞTIINŢIFICĂ STUDENŢILOR PE BAZĂ DE PROIECTE DE CERCETARE ȘI VALORIFICAREA REZULTATELOR ACESTORA**

**Nr. \_\_\_\_\_\_\_\_\_\_/**

**Art. 1 PĂRŢILE CONTRACTANTE**

**Universitatea Babeş-Bolyai (UBB)**, cu sediul în Cluj-Napoca, str. M. Kogălniceanu nr. 1, jud.Cluj, telefon 0264-405300, având cont nr. RO76TREZ216504601X007224 deschis la Trezoreria Cluj, cod fiscal 4305849, reprezentat prin RECTOR Prof. dr. Daniel DAVID, în calitate de **BENEFICIAR**,

**şi**

*(prenumele şi numele studentului)*, student în anul/ciclul de studii \_\_\_\_\_, la Facultatea de \_\_\_*(denumirea completă a facultăţii)*, \_\_\_\_\_\_\_\_\_\_\_\_\_\_\_\_*(denumirea/titlul proiectului)*, în calitate de **EXECUTANT**,

**Art. 2 OBIECTUL CONTRACTULUI**

Obiectul prezentului contract îl constituie realizarea proiectului cu titlul *(denumirea/titlul proiectului)* şi plata valorii bursei speciale pentru activitatea ştiinţifică.

**Art. 3 DURATA CONTRACTULUI**

* 1. Prezentul contract este valabil pentru **anul universitar 2021-2022** și produce efecte până la îndeplinirea tuturor obligațiilor ce revin părților.
  2. Perioada de acordare a bursei este de 12 luni, iar pentru studenții din anii terminali, până la susținerea examenului de finalizare a studiilor din prima sesiune prevăzută în structura anului universitar în curs.
  3. Termenul de predare a *Raportului Final* și a anexelor corespunzătoare este 30.09.2022, respectiv 29.07.2022 pentru studenţii din ultimul an de studiu.

**Art. 4 VALOAREA CONTRACTULUI**

Valoarea lunară a contractului, respectiv valoarea bursei, este de **1100 lei/lună**.

**Art. 5 OBLIGAŢIILE PĂRŢILOR CONTRACTANTE**

* 1. **OBLIGAŢIILE EXECUTANTULUI**

1. Răspunde de desfăşurarea activităţilor de cercetare în conformitate cu conţinutul proiectului şi prezintă lunar coordonatorului ştiinţific evoluţia proiectului său.
2. La încheierea perioadei pentru care a fost acordată bursa specială pentru activitatea ştiinţifică, beneficiarul acesteia întocmeşte şi înaintează către Consiliul Stiinţific al UBB un *Raport Final*, vizat de coordonatorul ştiinţific. La acest raport vor fi anexate toate materialele care reprezintă valorificarea rezultatelor ştiinţifice obţinute (lucrări publicate şi/sau transmise spre publicare ***in extenso***, prezentări la conferinţe/comunicate, brevete etc.).
3. Răspunde direct de modul privind utilizarea sumei prevăzute prin contractul privind atribuirea bursei de cercetare.
4. Utilizează, în conformitate cu reglementările în vigoare documentaţiile, rezultatele tangibile şi intangibile ale cercetărilor ştiinţifice.
5. Se angajează să respecte normele deontologice ale cercetării ştiinţifice precum şi orice alte reglementări aplicabile.
6. Valorifică rezultatele bursei astfel:

a) Sub îndrumarea coordonatorului științific, bursierul pregăteşte rezultatele cercetării proprii pentru publicare și, conform *Regulamentului privind acordarea burselor speciale pentru activitatea ştiinţifică la Universitatea Babeş-Bolyai*, punctul D, art. 13, se angajează să realizeze până la finalizarea bursei *speciale pentru activitatea ştiinţifică* cel puțin o publicaţie sau să trimită un manuscris spre publicare (cu confirmarea editorială de primire), la reviste științifice universitare indexate în baze de date internaționale - mai specific la revistele indexate Web of Science, SCOPUS, sau ERIH Plus - și editate în alte centre universitare decât Cluj-Napoca;

b) Prezintă rezultatele cercetării care a constituit subiectul bursei la cel puţin o conferinţă ştiinţifică desfăşurată pe perioada bursei sau face dovada înscrierii cu comunicare la cel puţin o conferinţă ştiinţifică desfăşurată după încheierea finanțării;

c) Susține cel puțin o prezentare a rezultatelor cercetării care a constituit subiectul bursei, în cadrul Colegiului Virtual Next Generation, la care prezența coordonatorului ştiintific este obligatorie. Bursierul şi coordonatorul ştiintific (mentorul) sunt membri ai Colegiului Virtual Next Generation (conform Hotărârii Senatului UBB nr. 8320 din 22.06.2020, cu privire la *Regulamentul de organizare și funcționare al Institutului de Studii Avansate în Știință și Tehnologie al Universității Babeș-Bolyai - Institutul STAR-UBB*);

d) Întocmeşte *Raportul Final* ce va fi avizat de coordonatorul ştiinţific şi de comisia de evaluare din facultate. *Raportul Final* va conține o componentă științifică privind derularea proiectului în raport cu obiectivele prevăzute inițial, precum și o componentă referitoare la diseminarea rezultatelor științifice obținute (participare la conferințe/publicații etc).

* 1. **OBLIGAŢIILE BENEFICIARULUI**
     1. Asigură evaluarea şi avizarea raportului de cercetare.
     2. Sprijină studentul în folosirea resurselor de cercetare ale universităţii.
     3. Sprijină studentul în menţinerea bunelor legături cu coordonatorul ştiinţific.
     4. Asigură în perioada anterioară publicării rezultatelor de cercetare, secretul asupra proiectului de cercetare care face obiectul contractului şi asupra rezultatelor acestuia.
     5. Analizează cu operativitate *Raportul Final*, precum şi modul de valorificare a rezultatelor cercetării studentului.
     6. Asigură cuantumul bursei *speciale pentru activitatea ştiinţifică* în condiţiile prevăzute de prezentul contract.

**Art. 6 EVALUAREA ŞI AVIZAREA LUCRĂRILOR**

**6.1** Obiectivele evaluării şi avizării rezultatelor vor fi urmărite prin:

1. Stadiul atins în derularea proiectului în raport cu obiectivele prevăzute iniţial;
2. Valoarea şi nivelul ştiinţific al rezultatelor obţinute până în stadiul respectiv;
3. Măsura în care rezultatele au fost difuzate, alte constatări,etc.

**6.2** Evaluarea şi avizarea lucrărilor se va face la încheierea perioadei de acordare a bursei, pe baza *Raportului Final* vizat de coordonatorul ştiinţific şi de comisia de specialişti din facultate.

**6.3** În cazul în care pe parcursul anului se constată că obiectivele propuse nu pot fi îndeplinite, cauzele de nerealizare se vor comunica printr-o notificare Consiliului Știinţific al UBB, cu avizul coordonatorului, în vederea evaluării oportunităţii de continuare a bursei.

**6.4** În cazul în care nu s-a procedat în acord cu pct. 6.3 şi la finalul perioadei nu s-au realizat obiectivele propuse se vor lua măsurile administrative în consecinţă.

**Art. 7 FORŢA MAJORĂ**

Potrivit legii, forţa majoră apără de răspundere partea care o invocă, pentru evenimente imprevizibile şi de neînlăturat, cu condiţia ca, în termen de 5 zile de la data producerii evenimentului, să înştiinţeze în scris cealaltă parte despre aceasta, precum şi despre consecinţele ce afectează executarea prezentului contract.

**Art. 8 COMUNICĂRI**

* 1. Orice comunicare între părţi realizată în executarea prezentului contract, va fi efectuată în formă scrisă.
  2. Toate documentele scrise trebuie înregistrate atât în momentul transmiterii, cât şi în momentul primirii.
  3. Comunicările dintre părţi se pot face şi prin telefon, poştă, fax sau e-mail, cu condiţia confirmării în scris a primirii comunicării.

**Art. 9 CLAUZE SPECIALE**

**9.1** Documentaţiile şi rezultatele cercetării, aparţin exclusiv Beneficiarului, în condiţiile O.G. nr. 57/2002 privind cercetarea științifică și dezvoltarea tehnologică, ale Legii nr. 8/1996 privind dreptul de autor și drepturile conexe și ale Legii nr. 64/1991 privind brevetele de invenție.

**9.2** În baza constatărilor *Comisiei de Evaluare şi Avizare*, privind executarea necorespunzătoare a lucrărilor şi folosirea ineficientă a fondurilor acordate, Executantul se obligă să restituie sumele plătite de Beneficiar până la data constatării.

**9.3** Cheltuielile efectuate până la sistarea finanţării unei burse *speciale pentru activitatea ştiinţifică*, sistare propusă în baza evaluării lucrărilor de *Comisia de Evaluare şi Avizare* ca fiind cauzată din culpa Executantului, se suportă de către acesta. Fac excepţie situaţiile în care se constată că sistarea nu se face din vina Executantului.

**9.4** Termenul de returnare a contravalorii burselor în situaţiile prevăzute la punctele 9.2 şi 9.3 este de 30 de zile de la notificarea Executantului.

Prezentul contract s-a încheiat şi semnat în două exemplare, toate având valoare de original, din care un exemplar pentru **Executant** şi unul pentru **Beneficiar**.

**BENEFICIAR EXECUTANT**

**RECTOR**, **STUDENT**

Prof. dr. Daniel DAVID *(nume/prenume, semnatura)*

**DIRECTOR FINANCIAR-CONTABIL,** **COORDONATOR ȘTIINȚIFIC**

Ec. Istvan PÜSŐK *(funcţia, nume/prenume, semnatura)*

**CONSILIER JURIDIC,**

Ana-Maria SPINEAN